Zilupes novads
Zilupes novads bija 2002. gadā izveidota un 2021. gada 1. jūlijā likvidēta pašvaldība Latgales austrumos, kas sākotnēji apvienoja Zilupes pilsētu un Zaļesjes pagastu. 2009. gadā novadā iekļāva Lauderu un Pasienes pagastus. Robežojās ar Ludzas un Dagdas novadiem, kā arī Krievijas Pleskavas apgabalu un Baltkrievijas Vitebskas apgabalu. Novada centrs bija Zilupes pilsēta. 2021. gadā Zilupes novadu pievienoja Ludzas novadam.